el el ru el el el en el el el el en el el ru el en en el el el el el el el el el el el en en el el ru el el el en el el el el en el el ru el en en el el el el el el el el el el el en en el el en el el el el el el el el el el el el el el el el el el el el el el el el el el el el el en el en es en el el el el el el el el en es el el en el sv el fr el de el de el el el el el el el el el el el en el en el el el el el el el el el el
Στην πραγματικότητα όμως είναι όλα τα πράγματα στην μητρότητα όπως σου τα περιγράφουν; Διάβασε τι θα σου συμβεί όταν γίνεις μαμά!
Είσαι έγκυος στο πρώτο σου παιδί και ακούς πανέμορφες ιστορίες από μαμάδες. Στην λίστα παρακάτω θα διαβάσεις 10 πράγματα για την μητρότητα που δεν σας πουν ποτέ οι φίλες σου
Δεν υπάρχει καμιά πρωτάρα μαμά στον πλανήτη αυτόν που να ξέρει τι κάνει
Αλλά καμία. Όλες θέλουμε το καλύτερο, ελπίζουμε στο καλύτερο, αλλά δεν καταφέρνουμε να κάνουμε πάντα το καλύτερο! Και αν ποτέ μια μαμά ισχυριστεί ότι κάνει τα πάντα σωστά, απλώς λέει ψέματα!
Θα κοιμηθείς και πάλι, αλλά δεν θα είναι ποτέ το ίδιο!
Για το υπόλοιπο της ζωής σου, θα κοιμάσαι με το ένα αυτί στον τοίχο και το άλλο στην πόρτα! Θα έχεις τα μάτια κλειστά, αλλά θα πιάνεις κάθε υπέρηχο και υπόηχο. Θα κοιμάσαι σαν πράκτορας της CIA. Δηλαδή θα είσαι πάντα σε εγρήγορση!
Θα γίνεις φίλες με άλλες μαμάδες
Και με μοναδικό κίνητρο, όχι τη φιλία, αλλά ότι απλώς δε σε κρίνουν και αντέχουν το αγγελούδι σου. Αν μάλιστα αυτές οι φίλες πίνουν και ένα ποτηράκι κρασί μαζί σου τις δύσκολες ώρες, θα γίνουν οι νέες κολλητές σου.
Το σεξ κατά καιρούς θα σου φαίνεται σαν αγγαρεία
Ε, ναι κάποιες φορές το σεξ θα παραμερίζεται από μια τεράστια λίστα άλλων «σημαντικών» πραγμάτων, όπως αν πρέπει να γεμίσεις το πλυντήριο πιάτων, αν πρέπει να βγάλεις το πλυντήριο ρούχων, ή αν πρέπει να σηκωθείς από το κρεβάτι για να βρεις το νάνι του παιδιού σου! Αλλά ακόμη κι όταν κάνεις σεξ, πάλι το μυαλό σου θα είναι στο αν πρέπει να πλύνεις τις κουρτίνες. Μη στεναχωριέσαι. Συμβαίνει σε όοοοολες τις μαμάδες που έχουν πολλά να κάνουν.
Πιθανώς, όταν φέρεις το μωρό από το μαιευτήριο στο σπίτι, να μην το λατρέψεις, όπως σου είπαν!
Φυσικά και θα το λατρέψεις, θα το αγαπήσεις όσο κανέναν άλλον, θα το ερωτευτείς, θα παθιαστείς μαζί του. Αλλά ίσως όχι αυτές τις πρώτες ημέρες. Αυτές τις ημέρες, θα είσαι μόνο κουρασμένη! Συγκεκριμένα, θα είσαι ένα ερείπιο! Το μόνο που θα θέλεις είναι να σωριαστείς σε μια πολυθρόνα και να κοιτάζεις το κενό. Εννοείται πως θα βρεις τους ρυθμούς σου. Και εννοείται ότι η καινούρια σου ζωή θα είναι υπέροχη. Αλλά λίγο αργότερα!
Ναι, θα πεις πολλά τερατώδη και υπερβολικά ψέματα. Για τα πάντα: Για τον Άγιο Βασίλη, για το Πάσχα, για τη Νεράιδα των δοντιών, για τον Μπαγκς Μπάνι, για εκείνο το αρκουδάκι που πάει χάθηκε (γιατί χάλασε στο πλυντήριο). Ναι θα γίνεις ειδική στα κατά συνθήκη ψέματα. Δεν πειράζει!
Θα γίνεις ειδική (έως μανιακή) με τα ακατάλληλα τρόφιμα του super-market!
Θα ξέρεις με λεπτομέρειες ποια λαχανικά έχουν φυτοφάρμακα, ποια αναψυκτικά έχουν καραμελόχρωμα, ποια ψάρια είναι φορτωμένα με βαρέα μέταλλα και ποια κρέατα έχουν ορμόνες. Γενικά θα αποκτήσεις τόσες γνώσεις ώστε να θεωρείσαι άριστη υπάλληλος για το Χημείο του Κράτους!
Η γκαρνταρόμπα σου θα αλλάξει
Εντελώς όμως! Τα εσώρουχα σου από δαντελωτά και σέξι θα γίνουν ανθεκτικά και βολικά. Τα παπούτσια σου από ψηλοτάκουνα και κομψά θα γίνουν αναπαυτικά και ίσια. Τα ρούχα σου από σικάτα και ακριβά θα γίνουν απλώς.. άνετα! Ναι, η αθλητική φόρμα θα γίνει αναπόσπαστο κομμάτι της γκαρνταρόμπας σου. Δεν πειράζει. Αγκάλιασε με αγάπη αυτό το νέο κορμί που έφερε έναν άνθρωπο στον κόσμο! Και φόρεσε τη φόρμα σου με περηφάνια!
Θα κάνεις πολλά λάθη!
Και θα υπάρχουν στιγμές που θα πεις ότι τα λάθη αυτά δε θα σου τα συγχωρέσει ποτέ το παιδί σου. Και θα νιώσεις ενοχές. Και θα κλάψεις. Και θα πονέσεις. Και θα σου πουν τα παιδιά: «Γιατί μαμά»; Και εσύ θα τους απαντήσεις. “Γιατί είμαι μαμά. Γι’ αυτό!”
Ελπίζω να μην σε τρόμαξα
και να θυμάσαι να αγαπάς τον εαυτό σου.
Για να είναι το παιδί καλά, πρώτα πρέπει να είσαι ΕΣΥ!
Η διαφορά μεταξύ ενός έξυπνου παιδιού και μιας ιδιοφυΐας
Κόβουμε τα μαλλιά μας και χαρίζουμε δύναμη!
Πως να αντιμετωπίσεις την μυρωδιά ψαρίλας στον κόλπο
Πρέπει να σταματήσουμε αυτές τις ημίγυμνες ψυχοπαθείς που...
ΓΡΑΨΕ ΕΝΑ ΣΧΟΛΙΟ Ακύρωση απάντησης
* Αποθήκευσε το όνομα μου για την επόμενη φορά που θα σχολιάσω
αναζητηση στο lol moms
Οδικό ταξίδι Ελλάδα – Γερμανία
Δωρεάν ταινίες και σειρές Online. Λίστα με sites
Εσύ τι έβαλες μέσα στο κουτί των αναμνήσεων σήμερα;
Η καλύτερη συνταγή Slime!
Λίστα με τα απαραίτητα για το μωρό σας (Μέρος 1ο Φροντίδα)
lolmoms.gr στο Η καλύτερη συνταγή Slime!31 Μαΐου, 2021
Μα είναι η καλύτερη συνταγή slime που πάντα πετυχαίνει! Χαίρομαι πολύ που την δοκιμάσατε και εύχομαι να το διασκεδάσατε όπως…
Vivian στο Η καλύτερη συνταγή Slime!30 Μαΐου, 2021
Το έφτιαξα και πέτυχε και τις δύο φορές. Απλά τέλειο! Τρελάθηκαν μικροί και μεγάλοι.
lolmoms.gr στο Πως ξανάφτιάχνουμε τα παλιά μας κεριά7 Μαΐου, 2021
Σε ευχαριστώ για την επίσκεψη, γενικότερα δεν είναι εύκολο να ανανεώνουμε τα άρθρα πολύ συχνά αλλά το κάνουμε σε αυτά…
lolmoms.gr στο Μπλε μαλλιά! Πως να το πετύχεις και τι προϊόντα θα χρειαστείς για να βάψεις τα μαλλιά σου7 Μαΐου, 2021
Ανάμεσα σε wella και rilken νομίζω δεν υπάρχει ιδιαίτερη διαφορά. Γιατί δεν χρησιμοποιείς oxycream της Lorven? Σίγουρα δύο προϊόντα ίδιας…
Siana στο Μπλε μαλλιά! Πως να το πετύχεις και τι προϊόντα θα χρειαστείς για να βάψεις τα μαλλιά σου6 Μαΐου, 2021
Βαφή λορβέν μωβ με ποια οξυζενέ είναι καλύτερο με βελλα ή ριλκεν??? Ευχαριστώ εκ των προτέρων. 😘
Εγγραφή στο Newsletter για να βλέπεις πρώτη όλα τα νέα μας άρθρα
Leave this field empty if you're human:
Θέσεις εργασίας στην Ελλάδα
@2021 - Σχεδιασμός blog by N.Michalelis
Κόβουμε τα μαλλιά μας και χαρίζουμε...
Πως να αντιμετωπίσεις την μυρωδιά ψαρίλας...
Το lol moms χρησιμοποιεί μπισκοτάκια για να σε θυμάται και την επόμενη φορά. Ελπίζουμε ότι είσαι ok με αυτό. Αν πάλι όχι μπορείς να συνεχίσεις χωρίς αποδοχή Eίμαι OK Περισσότερα